הרכבת התחתית של פריז

הרכבת התחתית של פריז (נודעת גם בשם המטרו של פריז, בצרפתית: Métro de Paris ובשם métropolitain) היא רכבת תחתית עירונית המשמשת אמצעי תחבורה מרכזי בפריז ובפרבריה הקרובים. המטרו, שהפך לאחד מסמליה של פריז, מאופיין בסגנון ארכיטקטוני הומוגני, המושפע מסגנון אר נובו.

בשנת 2013 כללה הרכבת 14 קווים "ארוכים" ושני קווים לטווח קצר, ומספר התחנות הפעילות היה 303. אורכה הכולל של מערכת הרכבת התחתית היה 219.9 קילומטר (כולל 62 תחנות בהן עובר יותר מקו אחד) והיא הסיעה 4.5 מיליון איש ביום.

המטרו פעיל החל מהשעה 5:30 בבוקר עד השעה 00:45 בלילה והוא מקושר עם רכבת הפרברים RER ותחנות הרכבת הגדולות.

מחיר כרטיס נסיעה נקבע לפי אזורי הנסיעה (פריז וסביבותיה מחולקות לשישה אזורים, המסומנים על מפת רשת התחבורה הציבורית). הכרטיס הבסיסי, מאפשר נסיעה בתוך גבולות פריז בכל מערכת המטרו וכן ב-RER, לחלופין הכרטיס מאפשר נסיעה באוטובוס ובחשמלית במשך שעה וחצי (ניתן לרדת ולעלות מקו אוטובוס אחד לאחר ללא הגבלה, במסגרת זמן זו). נסיעה ליעד מחוץ לפריז ב-RER או ברכבת מצריכה כרטיס נסיעה ליעד המבוקש.

היסטוריה

אף שב-1863 כבר הוקם הקו הראשון ברכבת התחתית של לונדון, בפריז התלבטו בשאלת רכבת עירונית כחמישים שנה, מאז שנות ה-40 של המאה ה-19. החשש המשמעותי ביותר נגע לשימוש במסילות הרכבת העירוניות כחלק מרשת רכבות הארצית, ולבעיות הבטיחותיות הנובעות מכך. בסופו של דבר הוכרע שהרכבת תהיה תחתית, בעיקר עקב עלויות השטח הנדרש ברחבי העיר. בתחילה התנגדו אנשים רבים להקמת המטרו: נהגי אוטובוס וכרכרות שחששו לפרנסתם, אנשי כלכלה שחששו שהמטרו תעלה הון רב, ותושבי פריז שחששו שתושבי הפרברים יציפו את עירם.

תוכנית הרכבת התחתית שכללה תשעה קווים אושרה ב-1896. בנובמבר 1898 החלה בניית הקו הראשון, שנחנך ב-1900 במהלך התערוכה העולמית של פריז, שבמסגרתה ביקרו בעיר מאות אלפי תיירים. ביום חנוכת קו המטרו הראשון, ב-19 ביולי 1900, התקהלו המוני אזרחים על-מנת לראות את הפלא החדש, אך רבים חששו לרדת מתחת לאדמה ולהשתמש בו. במהלך השנים הבאות נפתחו קווים חדשים כמעט בכל שנה.

קווים ותחנות
+מספר הקוצבע הקו על המפהשנת פתיחת הקואורך הקותחנותתחנות קצה190017 קילומטר.25לה דפאנס (La defense)
שאטו דה ונסן (Chateau de Vincennes)190012 קילומטר25פור דופן (Porte dauphine)
נאסיון (Nation)190412 קילומטר25פון דה לבלואה (Pont de levallois)
גליאני (Gallieni)190811 קילומטר27פורט דה קליניינקור (Porte de Clignancourt)
באניו (Bagneux)190615 קילומטר22בוביניי (Bobigni)
פלאס ד'איטלי (Place d'ltalie)190914 קילומטר28שארל דה גול (Charles de gaulle)
נאסיון (Nation)191022 קילומטר38לה קורנב (La courneuve)
עיריית איברי (Mairie d'lvri)/ וילז'ויף (Villejuif)לקו 7 יש פיצול בדרום הקו לשתי תחנות קצת: עיריית איברי ווילז'ויף191323 קילומטר38באלאר (Balard)
פואנט דה לאק (Pointe du lac)192220 קילומטר37פון דה סבר (Pont de sevres)
מיירי דה מונטריי (Mairi de montreuil)192312 קילומטר23בולון (Boulogne)
גאר ד'אוסטרליץ (Gare dasterlits)192312 קילומטר23שאטלה (Chatelet)
מיירי דה לילה (Mairie des lilas)191014 קילומטר29פרונט פופולר (Front populaire)
מיירי ד'איסי (Mairie d'lssi)191124 קילומטר32סן-דני (Saint denis)/ לה קורטיי (Les courtilles)
שאנטיון (Châtillon)לקו 13 יש פיצול לשתי תחנות קצה בצפון הקו: לסן דניס וללה קורטיי199814.5 קילומטר13עיריית סנט-אוּאן (Mairie de Saint-Ouen)
אולימפיאד (Olaympiades)

ראו גם
רכבת
רכבת תחתית

קישורים חיצוניים

 מידע על המטרו של פריז מתוך האתר "פרנקופילים אנונימיים"
 אתר הבית של RATP, מפעילת הרכבת

הערות שוליים

קטגוריה:ערכים שבהם תבנית בריטניקה אינה מתאימה
רכבת תחתית
פריז, רכבת תחתית